Asizreg d allal amezwaru ara yettwaxedmen ɣef myal asennulfu aseklan ara dyawḍen ɣer ufus n umazrag. Leqdic n usizreg ur yettaweḍ ara ɣef lḥedd-s ma yella ur d- yelli ara ullal wis sin deg ukala n usennulfu aseklan.Aya d ayen i wumi nessewal asedger akked tnezwit n tfuras tiseklanin deg unnar.D ayen i ɣef d- nemmeslay deg yisebter n yixef wis sin n uḥric-a. Dɣa deg tezwra nessegza-d tamiḍrant n usedger d tin tenezwit, syen nɛedda ɣer teṣleḍṭ n unnar wis sin, i aɣ-d-yessegzan amek iga umaḍal n usedger d tnezwit n tewsit n wungal n tsekla n teqbaylit, anda i d- nemmeslay ɣef idellasen yefkan adeg d wazal i usennulfu aseklan yeɛnan tawsit n wungal.